Erindringer om fremtiden

***Erindringer om fremtiden: om fortidens uløste gåter***, på engelsk *Chariots of the Gods? Unsolved Mysteries of the Past,* er en bok skrevet i 1968 av Erich von Däniken. Den handler om teorier om menneskets opphav og fortid, og undersøker muligheten for at våre stamfedre kunne ha hatt kontakt med antikke astronauter.

Boken er blitt oversatt til en rekke språk og ble en stor suksess i nærmer 50 land. Fra boken er det produsert en dokumentarfilmer i full lengde: *Chariots of the Gods*.

## Sammendrag
Hovedtesen i *Erindringer om fremtiden* er at utenomjordiske vesener påvirket gammel teknologi. Von Däniken antyder at noen eldgamle bygningsstrukturer og gjenstander ser ut til å reflektere mer sofistikert teknologisk kunnskap enn det som er kjent eller antatt å ha eksistert på det tidspunktet de ble produsert. Von Däniken hevder at disse gjenstandene ble produsert enten av utenomjordiske besøkende eller av mennesker som lærte den nødvendige kunnskapen fra utenomjordiske.

Slike gjenstander inkluderer de egyptiske pyramidene, Stonehenge i England og Moai på Påskeøya. Ytterligere eksempler inkluderer et tidlig verdenskart kjent som Piri Reis-kartet, som von Däniken mener viser Jorden sett fra verdensrommet, og Nazcalinjene i Peru, som han antyder kan ha blitt konstruert av mennesker, som en måte å kalle romvesenene tilbake til jorden på. Han bruker denne samme forklaringen for å argumentere for at vognspor på Malta kan ha hatt utenomjordiske formål sammen med lignende linjer i Australia, Saudi-Arabia og Aralsjøen.

Boken antyder også at antikke kunstverk over hele verden kan tolkes som å forestille astronauter, luft- og romfartøyer, utenomjordiske og kompleks teknologi. Von Däniken beskriver elementer som han mener er like i kunsten i flere ikke-relaterte kulturer. Blant kunstverkene han beskriver er eldgamle japanske Dogū-figurer (som han mener ligner astronauter i romdrakter), sakrofaglokket til K’inich Janaab’ Pakal og 3000 år gamle utskjæringer i Det nye rike i Egypt tempel som ser ut til å forestille helikopterlignende farkoster.

Boken antyder videre at opprinnelsen til mange religioner, inkludert tolkninger av Bibelens gamle testamente, er reaksjoner på kontakt med en fremmed rase. Ifølge von Däniken anså mennesker teknologien til romvesenene som overnaturlig og romvesenene selv for å være guder. Von Däniken undres på at de muntlige og litterære tradisjonene til de fleste religioner inneholder referanser til besøkende fra stjerner og kjøretøy som reiser gjennom luft og rom. Disse, sier han, bør tolkes som bokstavelige beskrivelser som har endret seg i løpet av tiden og blitt mer uklare.

Eksempler inkluderer Esekiels visjon av englene og hjulene, som Von Däniken tolker som en beskrivelse av et romfartøy. Paktens ark, som er forklart som en enhet beregnet for kommunikasjon med en fremmed rase, og ødeleggelsen av Sodoma med ild og svovel, som tolkes som en atomeksplosjon. Von Däniken forsøker å trekke en analogi med «cargokulter» som dannet seg under og etter andre verdenskrig, da en gang isolerte stammer i Sør-Stillehavet forvekslet varetransporten til amerikanske og japanske soldatene med gaver fra guder.

Erich Von Däniken bruker også rundt en tredjedel av boken på å se på muligheten for at mennesker teoretisk sett kan tilby primitive sivilisasjoner i interstellare verdener avansert teknologi innen år 2100. Dette vil, skriver han, etterligne den eldgamle utenomjordiske kontakten von Däniken mener å ha skjedd på jorden.

## Referanser